**Zaključci**

**sa 39. sjednice Školskog odbora Druge gimnazije Varaždin održane u srijedu,**

**19. veljače 2020. godine u 13.30 sati u uredu ravnateljice**

**Ad.1)** **Prihvaćanje zapisnika s prethodne sjednice**

 Školski je odbor jednoglasno, bez rasprave, prihvatio zapisnik sa 38. sjednice Školskog odbora održane 11. veljače 2020. godine.

**Ad.2) Donošenje Odluke o imenovanju ravnateljice Druge gimnazije Varaždin**

 **Jednoglasna ODLUKA**

1. ***Zdravka Grđan****, prof. pedagogije i prof. njemačkog jezika i književnosti, imenuje se ravnateljicom Druge gimnazije Varaždin, na vrijeme od pet godina.*
2. *Mandat ravnateljici počinje teći dana 1. travnja 2020. godine.*
3. *Imenovana ravnateljica sklopit će sa Školskim odborom ugovor o radu na određeno, puno radno vrijeme na rok od pet godina.*
4. *Ova Odluka stupa na snagu nakon dobivene suglasnosti ministra Ministarstva znanosti i obrazovanja. Smatra se da je suglasnost dana i ukoliko ministar istu ne uskrati u roku od 15 dana od dana dostave zahtjeva za suglasnošću.*

***O b r a z l o ž e nj e***

 *Školski odbor Druge gimnazije Varaždin, na svojoj sjednici održanoj dana 24. siječnja 2020. godine, donio je Odluku o raspisivanju natječaja za imenovanje ravnatelja/ice Druge gimnazije Varaždin.*

 *Natječaj je objavljen u Narodnim novinama broj: 11/2020. dana 29. siječnja 2020. godine, te na mrežnim stranicama i oglasnoj ploči Škole također dana 29. siječnja 2020. godine.*

 *U otvorenom natječajnom roku zaprimljena je jedna prijava i to:*

* *Zdravke Grđan, prof. pedagogije i prof. njemačkog jezika i književnosti, Varaždinska ulica 120., Tužno.*

*Školski odbor, na sjednici dana 11. veljače 2020. godine, otvorio je pristiglu prijavu na natječaj, pregledao natječajnu dokumentaciju, utvrdio da je prijava potpuna, da je dostavljana u propisanom roku te da kandidatkinja ispunjava propisane nužne uvjete za ravnatelja Škole iz članka 126. Zakona o odgoju i obrazovanju u osnovnoj i srednjoj školi.*

*Proveo je postupak vrednovanja dodatnih kompetencija kandidatkinje, sukladno članku 78. Statuta Škole, i sastavio listu rangiranog kandidata za imenovanje ravnatelja/ice Druge gimnazije Varaždin na koju je uvrstio Zdravku Grđan.*

*Školski odbor je Listu rangiranog kandidata za ravnatelja/icu Škole dostavio Nastavničkom vijeću, Skupu radnika i Vijeću roditelja.*

*Sukladno članku 127. Zakona o odgoju i obrazovanju u osnovnoj i srednjoj školi, održane su sjednice Nastavničkog vijeća i Vijeća roditelja te Skup radnika, a nakon predstavljanja programa rada*

*kandidatkinje Zdravke Grđan, Nastavničko vijeće, Vijeće roditelja i Skup radnika proveli su tajno glasovanje o kandidatkinji za ravnateljicu Škole.*

*Navedena tijela nakon provedenog tajnog glasovanja donijela su i dostavila Školskom odboru pisane zaključke o zauzetom stajalištu o kandidatkinji za ravnateljicu Škole.*

*Prema dostavljenom Zaključku Nastavničkog vijeća sa sjednice održane 13. veljače 2020. godine, Zaključku Skupa radnika održanog 13. veljače 2020. godine i Zaključku Vijeća roditelja sa sjednice održane 13. veljače 2020. godine,* *sva tri tijela zauzela su stajalište da je kandidatkinja za ravnateljicu Škole Zdravka Grđan, Varaždinska ulica 120, Tužno.*

 *Kandidatkinja je na 39. sjednici Školskog odbora dana 19. veljače 2020. godine predstavila program rada za mandatno razdoblje, nakon čega je Školski odbor proveo javno glasovanje o kandidatkinji za ravnateljicu Škole.*

*Predsjednica Školskog odbora utvrdila je rezultat glasovanja. Školski odbor je jednoglasno (sa 6 glasova) odlučio da se Zdravka Grđan, prof. imenuje za ravnateljicu Druge gimnazije Varaždin.*

 *Ministru Ministarstva znanosti i obrazovanja, preporučenom poštom s povratnicom, dostavit će se zahtjev za izdavanje suglasnosti za imenovanje Zdravke Grđan, prof. ravnateljicom Škole.*

 *Člankom 127. stavak 13. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92./10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18. i 98/19.) utvrđeno je da Odluka o imenovanju ravnateljice stupa na snagu nakon dobivene suglasnosti ministra, a ako ministar ne uskrati suglasnost u roku od 15 dana od dana dostave zahtjeva za suglasnošću smatra se da je suglasnost dana.*

 *Slijedom navedenog Školski odbor Druge gimnazije Varaždin, odlučio je kao u izreci ove Odluke.*

***POUKA O PRAVNOM LIJEKU:***

 *Svaki prijavljeni kandidat na natječaj za imenovanje ravnatelja/ice Škole ima pravo uvida u natječajnu dokumentaciju i podnijeti tužbu Općinskom sudu u Varaždinu protiv Odluke o imenovanju ravnateljice Škole, u roku od 15 dana od primitka Odluke.*

 *Predsjednica Školskog odbora:*

 *Silva Čubrilo, prof.*

Zapisničar: Predsjedavatelj sjednice:

Marija Kašmo Predsjednica Školskog odbora:

 Silva Čubrilo, prof.

KLASA: 003-06/20-01/10

URBROJ: 2186-145-04-20-2

U Varaždinu, 14. veljače 2020.godine